Яшчэ хацелася б адзначыць, што, нягледзячы на тое, што практыку мы праходзілі самастойна, яна была добра арганізаваная. Яшчэ перад канікуламі мы атрымалі пэўную падрыхтоўку, вельмі дакладна і зразумела была пададзеная інфармацыя ў дапаможніку па фальклорнай практыцы, якім я карысталася падчас самой практыкі і дзе знаходзіла адказы на ўсе свае пытанні і на конт збірання матэрыялаў, і на конт афармлення справаздачы. Так што ўпэнена можна сказаць, што нават немагчымасць цэнтралізаванага выезду студэнтаў з кіраўнікамі ў сельскую мясцовасць не здолела перашкодзіць гэтай добрай традыцыі збірання фальклору студэнтамі першага курса.